เงินบาทเปิด 31.02/04 บาท
ธนาคารซีไอเอ็มไทย รายงาน เงินบาทเปิด 31.02/04 อ่อนค่าจากวานนี้ มองน้ำท่วมกระทบภาพรวมเศรษฐกิจ
12 ต.ค. 2554

ธนาคารซีไอเอ็มไทย รายงาน เงินบาทเปิด 31.02/04 อ่อนค่าจากวานนี้ มองน้ำท่วมกระทบภาพรวมเศรษฐกิจ
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเมื่อช่วงเช้านี้อยู่ที่ระดับ 31.02/04 บาท/ดอลลาร์ และล่าสุดก็ทรงตัวอยู่ในระดับนี้ อ่อนค่าจากวานนี้ที่ปิดตลาดบริเวณระดับ 30.95/98 บาท/ดอลลาร์
ส่วนความเคลื่อนไหวของค่าเงินสกุลหลักต่างประเทศล่าสุด เงินเยนอยู่ที่ระดับ 76.70/72 เยน/ดอลลาร์ จากวานนี้ที่ปิดที่ระดับ 76.60 เยน/ดอลลาร์ ส่วนเงินยูโรอยู่ที่ระดับ 1.3606/3611 ดอลลาร์/ยูโร จากวานนี้ที่ปิดตลาดที่ระดับ 1.3600 ดอลลาร์/ยูโร
นักบริหารเงิน คาดว่าเงินบาทยังเคลื่อนไหวในกรอบแคบๆ โดยให้ติดตามประเทศทางโซนยุโรปเหมือนเดิม ส่วนสถานการณ์น้ำท่วม คาดว่าในระยะสั้นอาจจะมีผลกระทบต่อเงินบาท เนื่องจากเศรษฐกิจอาจจะแย่ลงพอสมควร เพราะมีผลต่อ GDP เนื่องจากโรงงานอุตสาหกรรมเสียหายมาก แต่คงไม่ได้เป็นผลในทันที แต่อาจจะส่งใน Medium Term
สำหรับวันนี้ประเมินกรอบเงินบาทระหว่าง 30.95-31.10 บาท/ดอลลาร์